Babelscape/SREDFM huggingface dataset:
ΠΦΚ Σλάβια Σόφιας

Η ΠΦΚ Σλάβια Σόφιας (βουλγαρικά: "ПФК Славия София") είναι βουλγαρικός ποδοσφαιρικός σύλλογος ο οποίος ιδρύθηκε στις 10 Απριλίου 1913 στη Σόφια. Ο σύλλογος αποτελεί μέλος του ευρύτερου αθλητικού σωματείου Σλάβια Σόφιας. Έδρα της ομάδας είναι το στάδιο ΠΦΚ Σλάβια, χωρητικότητας 25.556 θέσεων. Χρώματα της ομάδας είναι το μαύρο και το άσπρο.

Η ομάδα έχει κερδίσει το πρωτάθλημα Βουλγαρίας 7 φορές και άλλες τόσες το κύπελλο. Επίσης, έχει τερματίσει 10 φορές στη δεύτερη θέση του πρωταθλήματος και έχει φτάσει στον τελικό του κυπέλλου άλλες 3 φορές.

Οι ευρωπαϊκές επιτυχίες της ομάδας περιλαμβάνουν τη συμμετοχή στα ημιτελικά στο Κύπελλο Κυπελλούχων του 1967 και στα προημιτελικά το 1981, όπως και την κατάκτηση του Βαλκανικού Κυπέλλου δύο φορές (1986 και 1988).
Πάνουκο

thumb|Ποταμός Πάνουκο γνωστός και ως Ρίο δε Κανόας
Ο Πάνουκο (ισπανικά: "Río Pánuco") είναι ποταμός στο Μεξικό, παρακλάδι του ποταμού Μοκτεσούμα στην κοιλάδα του Μεξικού και εκβάλει στο Κόλπο του Μεξικού.

Οι απαρχές του ποταμού χρησιμοποιούνται ως αποχετευτικό-υδρευτικό κανάλι για την Πόλη του Μεξικού. Από εκεί ορίζονται τα πολιτειακά σύνορα μεταξύ Ιδάλγο και Κερέταρο, καθώς κινείται προς το Σαν Λουίς Ποτοσί. Παίρνει το όνομα Πάνουκο όταν φτάσει στη Βερακρούς. Εκβάλλει στον Κόλπο στο Ταμπίκο και στη Σιουδάδ Μαδέρο στα σύνορα μεταξύ των Πολιτειών του Ταμαουλίπας και Βερακρούς

Έχει μήκος περίπου 500 χλμ, από τα οποία μόνο τα τελευταία 15 είναι πλωτά για μεγαλύτερα πλοία.

Ο Πάνουκο και οι παραπόταμοί του αποστραγγίζουν τμήματα των πολιτειών του Ταμαουλίπας, Σαν Λουίς Ποτοσί, Γκουαναχουάτο, Κερέταρο, Ιδάλγο, Μεξικό, Πουέμπλα, και το Βερακρούς

Σύμφωνα με τον Άτλαντα του Μεξικού, ο ποταμός Πάνουκο είναι ο τέταρτος μεγαλύτερος ποταμός στο Μεξικό σε όγκο υδάτων και διαθέτει την έκτη μεγαλύτερη λεκάνη απορροής στο Μεξικό.
Εθνική Βουλγαρίας U21 (ποδόσφαιρο ανδρών)

Η Εθνική Βουλγαρίας U21 (ποδόσφαιρο ανδρών) εκπροσωπεί τη Βουλγαρία στο ηλικιακό επίπεδο κάτω των 21 ετών. Ελέγχεται από τη Βουλγαρική Ποδοσφαιρική Ομοσπονδία Η ομάδα συμμετέχει στο Ευρωπαϊκό πρωτάθλημα ποδοσφαίρου U21, το οποίο διοργανώνεται κάθε δύο χρόνια.
Absolut Vodka

Absolut Vodka είναι σουηδική μάρκα βότκας που παράγεται στο Åhus, στη νότια Σουηδία από μία θυγατρική της Wine & Spirit. Το 2008, η σουηδική κυβέρνηση αποφάσισε την πώληση της στην γαλλική εταιρία, Pernod Ricard, έναντι ποσού της τάξεως των €5.63 δισεκατομμυρίων.

Περίπου 95% από τις φιάλες Absolut κατασκευάζονται από το εργοστάσιο υαλουργίας Limmareds στο Sjuhäradsbygden.
Εθνική Βουλγαρίας U17 (ποδόσφαιρο ανδρών)

Η Εθνική Βουλγαρίας U17 (ποδόσφαιρο ανδρών) είναι η εθνική ομάδα ποδοσφαίρου κάτω των 17 της Βουλγαρίας. Ελέγχεται από την Βουλγαρική Ομοσπονδία Ποδοσφαίρου. Η ομάδα συμμετέχει στο Ευρωπαϊκό πρωτάθλημα ποδοσφαίρου U17, το οποίο διεξάγεται κάθε χρόνο.
Τζοργκόβανκα Ταμπάκοβιτς

Η Τζοργκόβανκα Ταμπάκοβιτς ("σερβικά : Јоргованка Табаковић") (γεννήθηκε στις 20 Μαρτίου 1960 στην Βουκίτρν, Γιουγκοσλαβία) είναι οικονομολόγος, πολιτικός, η αντιπρόεδρος του Σερβικού Προοδευτικού κόμματος και διοικητής της εθνικής τράπεζας της Σερβίας.
Μπιλ Γουόρντ

Ο Μπιλ Γουόρντ (αγγλ. "William Thomas Ward", 5 Μαΐου 1948) είναι Άγγλος μουσικός, γνωστός ως ιδρυτικό μέλος και ντράμερ του χέβι μέταλ συγκροτήματος Black Sabbath, με τους οποίους έπαιζε από τα τέλη της δεκαετίας του '60 μέχρι το 1980, το 1983 και από το 1997 μέχρι το 2011.
One Step Forward

To One Step Forward είναι ο τίτλος του τραγουδιού το οποίο γράφτηκε από τον Chris Hillman και τον Bill Wildes και ηχογραφήθηκε από το Αμερικάνικο συγκρότημα country μουρικής The Desert Rose Band. Κυκλοφόρησε τον Οκτώβριο του 1987. Το τραγούδι κατατάχθηκε #2 στη λίστα Hot Country Singles & Tracks του περιοδικού Billboard. Το τραγούδι ακούγεται επίσης και στο βιντεοπαιχνίδι Grand Theft Auto: San Andreas στο ραδιοφωνικό σταθμό K-Rose.
Άτοσσα της Περσίας

Η Άτοσσα της Περσίας (550 π.Χ. - 475 π.Χ.) ήταν αυτοκράτειρα της Περσίας από την δυναστεία των Αχαιμενιδών. Ήταν σύζυγος του Δαρείου του μέγα, κόρη του βασιλιά της Περσίας Κύρου του μέγα ετεροθαλής αδελφή του Καμβύση Β’ και του Σμέρδι και μητέρα του βασιλιά της Περσίας Ξέρξη Α’. 

Ο πατέρας της την μεγάλωσε σαν αγόρι και όταν εκείνος πέθανε την όρισε διάδοχό του. Αυτό όμως προκαλούσε προβλήματα γιατί ο λαός δεν ήταν συνηθισμένος να διοικείται από μία γυναίκα. Έτσι, σύμφωνα με τον Ελλάνικο, εφηύρε το παντελόνι, που ήταν ένα ρούχο ουδέτερο που δεν αποκάλυπτε το φύλο του ανθρώπου που το φορούσε έτσι ώστε να μην υπογραμμίζεται το γεγονός ότι ήταν γυναίκα. Η Άτοσσα επέβαλλε σε όλους τους υπηκόους της, άντρες και γυναίκες, να φοράνε αυτό το ένδυμα που αποδείχθηκε τόσο πρακτικό που δεν το αποχωρίστηκαν από τότε. Με αυτόν τον τρόπο ηγήθηκε με επιτυχία πολλών φυλών και επέδειξε μεγάλο θάρρος στο πεδίο της μάχης και στρατιωτική ιδιοφυΐα.

Σύμφωνα με τον Ηρόδοτο η Άτοσσα υπέφερε από μια αρρώστια (όγκο στο στήθος, που της προκαλούσε φλεγμονή και πύο). Ζήτησε τη βοήθεια του αιχμάλωτου ιατρού Δημοκήδη, που καταγόταν από την κάτω Ιταλία, και έτσι μπόρεσε να θεραπευτεί. Σύμφωνα με το Ηρόδοτο η Άτοσσα, για να ευχαριστήσει τον Δημοκήδη, που νοσταλγούσε να επιστρέψει στην πατρίδα του, ενθάρρυνε και έπεισε τελικά τον σύζυγό της Δαρείο να εκστρατεύσει κατά των Ελλήνων. Αρχικά, ο Δαρείος προετοιμαζόταν τότε να επιτεθεί κατά των Σκυθών, αλλά τελικά πείστηκε από την σύζυγό του να εκστρατεύσει κατά των Ελλήνων. Δεν έχει αποδειχθεί ιστορικά ότι η επεκτατική πολιτική του Δαρείου οφειλόταν στην πανουργία και τον δυναμισμό της Άτοσσας. Η επανάσταση των Ιώνων στα 498 π.Χ. πιθανότερα συνέβαλε ως αφορμή στην επίθεση των Περσών εναντίον των Ελλήνων. Η θέση της και η γνώμη της στην Περσική αυλή ήταν πολύ μεγάλη λόγω του ότι ήταν κόρη του Κύρου Β΄ του Μέγα και επέβαλε στον σύζυγο της Δαρείο Α’ να ορίσει διάδοχό του τον δικό της γιο Ξέρξη Α’, αν και δεν ήταν πρωτότοκος. 

Η Άτοσσα ήταν ο κεντρικός χαρακτήρας του Αισχύλου στην τραγωδία του «Πέρσες».

Λέγεται ότι η Ατόσσα ίσως να ταυτίζεται με την θρυλική Πέρσα βασίλισσα πολεμίστρια Ροδογύνη ή ακόμα και με την βασίλισσα Σεμίραμις που φημιζόταν για τις πολεμικές της ικανότητες αλλά και για τις εφευρέσεις της και την αρχιτεκτονική της μεταρρύθμιση.
Τζέρεμι Σόουλ

Ο Τζέρεμι Σόουλ (Αγγλικά: Jeremy Soule) (γεν. 19 Δεκεμβρίου 1975) είναι Αμερικανός μουσικοσυνθέτης γνωστός για την σύνθεση μουσικής για πολλά διάσημα βιντεοπαιχνίδια αλλά και για ταινίες, ντοκιμαντέρ, θεατρικές παραστάσεις και τηλεοπτικές σειρές. Κατα την διάρκεια της καριέρας, απονεμήθηκε με μεγάλο αριθμό βραβείον και δέχτηκε έπαινους όπως «ο Τζον Γουίλιαμς των ηλεκτρονικών παιχνιδιών» και «μοντέλο επιτυχίας» για τους μουσικοσυνθέτες της Δύσης. Τα πιο γνωστά του έργα είναι στις σειρές "The Elder Scrolls", "Guild Wars" και σε άλλους μεγάλους τίτλους ηλεκτρονικών παιχνιδιών οπως τα "Total Annihilation", "Neverwinter Nights", "Dungeon Siege" και τις προσαρμογές του "Χάρι Πότερ" σε ηλεκτρονικά παιχνίδια.
Κάρολος ΣΤ΄ της Αγίας Ρωμαϊκής Αυτοκρατορίας

Ο Κάρολος ΣΤ΄ (Karl VI., Βιέννη, 1 Οκτωβρίου 1685 – Βιέννη, 20 Οκτωβρίου 1740) διαδέχτηκε το 1711 τον πρεσβύτερο αδερφό του Ιωσήφ Α΄ ως αυτοκράτορας της Αγίας Ρωμαϊκής Αυτοκρατορίας, βασιλιάς της Βοημίας (ως Κάρολος Β΄), βασιλιάς της Ουγγαρίας και Κροατίας και αρχιδούκας της Αυστρίας (ως Κάρολος Γ΄). Το 1700 διεκδίκησε ανεπιτυχώς τον θρόνο της Ισπανίας, μετά τον θάνατο του θείου του Καρόλου Β΄ της Ισπανίας. 

190px|μικρογραφία|αριστερά|Ο Κάρολος ΣΤ΄ της Αγίας Ρωμαϊκής Αυτοκρατορίας με τα διάσημα του τάγματος του Χρυσόμαλλου Δέρατος.
Τέρβις Πάρνου

Η Τέρβις Πάρνου ήταν μια εσθονική ποδοσφαιρική ομάδα από την πόλη Πάρνου, η οποία αγωνιζόταν σε διάφορες κατηγορίες του εσθονικού ποδοσφαίρου, συμπεριλαμβανομένης της ανώτατης κατηγορίας. Χρώματα της ομάδας ήταν το άσπρο, το μαύρο και το μπλε. Η ομάδα ιδρύθηκε το 1921 και διαλύθηκε το 2005. Από το 1996 έως το 2002, η ομάδα ήταν γνωστή σαν Λέλλε ΣΚ και έδινε τα εντός έδρας παιχνίδια στο Λέλλε.
Γκουρού Νάνακ Ντεβ

O Γκουρού Νάνακ Ντεβ (Παντζάμπι: ਗੁਰੂ ਨਾਨਕ; Χίντι: गुरु नानक, Ουρντού: گرونانک, , IAST: "Gurū Nānak") (15 Απριλίου 1469 – 22 Σεπτεμβρίου 1539), ο οποίος αναφέρεται και ως "Μπάμπα Νάνακ" ('πατέρας Νάνακ'), ήταν ο ιδρυτής του Σιχισμού και ο πρώτος από τους Δέκα Σιχ-Γκουρού. Η γέννησή του γιορτάζεται σε όλο τον κόσμο κατά τη διάρκεια του Κάρτικ Πουρανμάσι, δηλαδή της πανσελήνου που πέφτει στο χρονικό διάστημα 15 Οκτωβρίου – 13 Νοεμβρίου, του μηνός Κατάκ με βάση το ημερολόγιο Νανακσάχι, και το φεστιβάλ αυτών των εορτασμών φέρει το όνομα Γκουρού Νάνακ Γκουρπουράμπ.

Ο Νάνακ ταξίδεψε αρκετά και σε μακρινά από το μέρος όπου γεννήθηκε μέρη, διδάσκοντας το μήνυμα ενός Θεού ο οποίος κατοικεί σε καθεμία από τις δημιουργίες Του και αποτελεί την αιώνια αλήθεια. Δημιούργησε μια μοναδική πνευματική, κοινωνική και πολιτική πλατφόρμα βασισμένη στην ισότητα, την αδελφική αγάπη, την καλοσύνη και την αρετή.

Οι διδαχές του Νάνακ είναι συγκεντρωμένες υπό τη μορφή 974 ύμνων στο βιβλίο ιερών κειμένων του Σιχισμού, το Γκουρού Γκραντ Σαχίμπ, με μερικές από τις κύριες προσευχές σε αυτό να αποτελούν οι Τζαπτζί Σαχίμπ, Άσα ντι Βαρ και Σιντ-Κοσχτ. Μέρος της πίστης των Σιχ αποτελεί η πεποίθηση πως το πνεύμα της αγιότητας, της θεότητας και της θρησκευτικής αρχής του Νάνακ εναποθετήθηκε σε κάθε έναν από τους εννέα μεταγενέστερους Σιχ-Γκουρού, όταν τους ανατέθηκε το αξίωμα.
Φλόρα Τάλιν

Η Φλόρα Τάλιν (εσθονικά: "Tallinna Football Club Flora") είναι εσθονική ποδοσφαιρική ομάδα η οποία ιδρύθηκε το 1990. Έχει κερδίσει πολλές φορές το πρωτάθλημα Εσθονίας και το Κύπελλο Εσθονίας. Για χρόνια τροφοδοτούσε την Εθνική Εσθονίας με τους περισσότερους ποδοσφαιριστές από τις ακαδημίες της.
ΦΚ Γκόμελ

Η ΦΚ Γκόμελ είναι μια λευκορωσική ποδοσφαιρική ομάδα, η οποία αγωνίζεται στην πόλη Γόμελ. Έδρα της ομάδας είναι το Central Stadium (Gomel). Ιδρύθηκε το 1959. Χρώματα της ομάδας είναι το πράσινο και το άσπρο.
ΦΚ Ντιναμό-93 Μινσκ

Η ΦΚ Ντιναμό-93 Μινσκ ήταν μια λευκορωσική ποδοσφαιρική ομάδα με έδρα το Μινσκ. Διαλύθηκε το 1998.
Kiss of Death

Kiss of Death είναι ο τίτλος του 18ου στούντιο δίσκου του βρετανικού χέβι μέταλ συγκροτήματος Motörhead, ο οποίος κυκλοφόρησε στις 29 Αυγούστου 2006 μέσω της δισκογραφικής εταιρείας "SPV".
Η περιορισμένη έκδοση του άλμπουμ περιελάμβανε τη διασκευή των Motörhead στο ""Whiplash" των Metallica και την επανεκτέλεση του τραγουδιού "R.A.M.O.N.E.S."".
ΦΚ Τάουρας Ταουραγκέ

Η ΦΚ Τάουρας Ταουραγκέ είναι λιθουανική ποδοσφαιρική ομάδα από την πόλη Ταουραγκέ. Η ομάδα αγωνίζεται στο Πρωτάθλημα ποδοσφαίρου Λιθουανίας, την ανώτατη κατηγορία της χώρας.
Ζάλγκιρις Βίλνιους

Η Ζάλγκιρις Βίλνιους είναι μια λιθουανική ποδοσφαιρική ομάδα από το Βίλνιους. Έχει κερδίσει 5 φορές το Πρωτάθλημα ποδοσφαίρου Λιθουανίας, 9 φορές το Κύπελλο Λιθουνίας και 4 φορές το Σούπερ Καπ.

Χρώματα της ομάδας είναι το πράσινο και άσπρο. Η ομάδα αγωνίζεται στο LFF stadium, χωρητικότητας 5400 θέσεων.
Δίκοκκο σιτάρι

250px|μικρογραφία|δεξιά|Δίκοκκο σιτάρι
Το δίκοκκο σιτάρι (επιστ. ονομ.: Triticum turgidum" ssp. "dicoccum), γνωστό και ως "emmer", "farro", "amidonnier" ή "polba", αποτελούσε κυρίαρχο καλλιεργούμενο σιτάρι στην Ασία, Αφρική και Ευρώπη από τα πρώτα χρόνια της γεωργίας. Σήμερα καλλιεργείται σποραδικά σε περιορισμένες περιοχές.
Kolf

Το Kolf είναι ένα παιχνίδι υπολογιστή όπου ο χρήστης παίζει μίνι-γκολφ. Αποτελεί μέλος του πακέτου λογισμικού του KDE. Είναι ελεύθερο λογισμικό αδειοδοτημένο με την GNU General Public License.
Σάσα Προντάνοβιτς

Ο Σάσα Προντάνοβιτς ("σερβικά : Јаша Продановић") (Cacak, 23 Απριλίου 1867 - Βελιγράδι, 1 Ιουνίου 1948) ήταν πολιτικός της Σερβίας, δημοσιογράφος και συγγραφέας.
Λιούμπομιρ Νταβίντοβιτς

Ο Λιούμπομιρ Νταβίντοβιτς ("σερβικά : Љубомир Давидовић") (Βλάσκο Πόλιε 24 Δεκεμβρίου 1863 - Βελιγράδι, 19 Φεβρουαρίου 1940) ήταν πολιτικός της Σερβίας, εκπαιδευτικός, πολιτικός και ο ιδρυτής του Δημοκρατικού κόμματος της Σερβίας.
ΦΚ Βέντσπιλς

165px|μικρογραφία|Παλαιότερο λογότυπο της ΦΚ Βέντσπιλς, σε χρήση έως το 2018.
Η ΦΚ Βέντσπιλς (λετονικά: "FK Ventspils") είναι μια λετονική ποδοσφαιρική ομάδα, με έδρα το Ολιμπίσκαϊς Στάντιονς στο Βέντσπιλς. Είναι μία από τις πιο δημοφιλείς ομάδες της χώρας. Αγωνίζεται στο Πρωτάθλημα ποδοσφαίρου Λετονίας.

Συνολικά, η ομάδα έχει κερδίσει 6 πρωταθλήματα και 6 κύπελλα. Στο τέλος των περιόδων 2006, 2007, 2008, 2011, 2013 και 2014 ήταν πρωταθλήτρια. Το 2009, έγιναν η πρώτη ομάδα της χώρας που συμμετείχε στη φάση των ομίλων μιας διοργάνωσης της UEFA (ΟΥΕΦΑ Γιουρόπα Λιγκ 2009-10), αποκλείοντας τη ΜΠΑΤΕ Μπορίσοφ από τη Λευκορωσία.
Κόστα Γκλάβινιτς

Ο Κόστα Γκλάβινιτς ("σερβικά : Коста Главинић"), (Βελιγράδι, 24 Ιανουαρίου 1858 - Βελιγράδι, 25 Σεπτεμβρίου 1939) ήταν μηχανικός και πολιτικός της Σερβίας.
Στέφαν Στεφάνοβιτς Τένκα

Ο Στέφαν Στεφάνοβιτς Τένκα ("σερβικά : Стефан Стефановић Тенка") (Πόρετς, Μάιος 1797 - Βελιγράδι, 2 Σεπτεμβρίου 1865) ήταν Σέρβος πολιτικός.
Πύργος του Τόκιο

thumb|283x283px|Ο Πύργος του Τόκιο
Ο Πύργος του Τόκιο () είναι πύργος τηλεπικοινωνιών και παρατηρητήριο ο οποίος βρίσκεται στο Τόκυο. Είναι ένα από τα πιο δημοφιλή αξιοθέατα της πρωτεύουσας της Ιαπωνίας. Από το 1958 που κατασκευάστηκε μέχρι σήμερα τον έχουν επισκεφτεί περισσότεροι από εκατόν πενήντα εκατομμύρια άνθρωποι. Ο πύργος έχει ύψος 333 μέτρα και είναι η δεύτερη ψηλότερη κατασκευή στην Ιαπωνία. Το βάρος του είναι περίπου 4000 τόνοι. 

Ο Πύργος του Τόκυο έχει δύο παρατηρητήρια. Το κυρίως παρατηρητήριο βρίσκεται στα 150 μέτρα και το δεύτερο και μικρότερο στα 250 μέτρα. Όταν ο ουρανός είναι καθαρός φαίνεται και από τα δύο παρατηρητήρια το όρος Φούτζι. Στη βάση του Πύργου υπάρχει η Foot Town. Ένα κτήριο 4 επιπέδων με μουσεία, εστιατόρια, μαγαζιά κλπ. Εκεί μπορείτε να επισκεφτείτε το Ενυδρείο για να δείτε μια μεγάλη ποικιλία πανέμορφων και σπάνιων ψαριών από διάφορες θάλασσες του πλανήτη, το Μουσείο Κέρινων Ομοιωμάτων με γνωστές φιγούρες όπως οι Beatles, Ιάπωνες αστροναύτες, ακόμα και ο Χριστός με τους μαθητές του στο Μυστικό Δείπνο και το Μουσείο των παγκόσμιων ρεκόρ Γκίνες.
Λάζαρ Τεοντόροβιτς

Ο Λάζαρ Τεοντόροβιτς ή Τοντόροβιτς ("σερβικά : Лазар Теодоровић"), (Καόνα, περιοχή του Ντρίνα 1781 - Κωνσταντινούπολη 2 Ιανουαρίου 1846) ήταν διπλωμάτης και πολιτικός της Σερβίας.

Τελείωσε το σχολείο στο Κάρλοβατς και κατά την Σερβική επανάσταση ήταν γραμματέας του οπλαρχηγού Λούκα Λαζάρεβιτς. Παντρεύτηκε την κόρη του Λαζάρεβιτς, Ντέβα, παιδιά τους ήταν οι Δημήτριος, Μάρκος, Δαμιανός και η Ντέμπι.

Χρημάτισε μέλος του συμβουλίου της επικρατείας, υπουργός παιδείας του πριγκιπάτου της Σερβίας την περίοδο από 27 Μαρτίου 1834 έως τις αρχές του 1835 που έγινε υπουργός δικαιοσύνης. Σαν υπουργός δικαιοσύνης μαζί με άλλους τέσσερις υπουργούς ετοίμασαν το σύνταγμα του 1835. Ήταν διπλωματικός αντιπρόσωπος της Σερβίας στην Κωνσταντινούπολη από τις 16 Οκτωβρίου 1843.
Εθνική Βοσνίας και Ερζεγοβίνης U17 (ποδόσφαιρο ανδρών)

H Εθνική Βοσνίας και Ερζεγοβίνης U17 (ποδόσφαιρο ανδρών) είναι η εθνική ομάδα κάτω των 17 ετών και εκπροσωπεί τη Βοσνία και Ερζεγοβίνη στα διεθνή παιχνίδια σε αυτό το ηλικιακό επίπεδο. Αγωνίζεται στο Ευρωπαϊκό πρωτάθλημα ποδοσφαίρου U17.
Εθνική Βοσνίας και Ερζεγοβίνης Κ-19 (ποδόσφαιρο ανδρών)

H Εθνική Βοσνίας και Ερζεγοβίνης Κ-19 (ποδόσφαιρο ανδρών) είναι η εθνική ομάδα κάτω των 19 ετών και εκπροσωπεί τη Βοσνία και Ερζεγοβίνη στα διεθνή παιχνίδια σε αυτό το ηλικιακό επίπεδο. Αγωνίζεται στο Ευρωπαϊκό Πρωτάθλημα Ποδοσφαίρου Κ-19.
Manowar

Οι Manowar είναι αμερικάνικο heavy metal συγκρότημα, το οποίο δημιουργήθηκε στη Νέα Υόρκη το 1980. Το 1984 μπήκαν στο Βιβλίο Γκίνες ως το πιο θορυβώδες συγκρότημα του κόσμου (ένα ρεκόρ που έχουν σπάσει 3 φορές σε ξεχωριστές περιπτώσεις), ενώ κατέχουν και το ρεκόρ για τη μεγαλύτερη σε διάρκεια metal συναυλία, με εμφάνιση τους στη Βουλγαρία όπου διήρκεσε πάνω από πέντε ώρες.
Ζρίνσκι Μόσταρ

Η Ζρίνσκι Μόσταρ είναι μια ποδοσφαιρική ομάδα από την πόλη Μόσταρ στη Βοσνία και Ερζεγοβίνη. Η ομάδα αγωνίζεται στο Πρωτάθλημα ποδοσφαίρου Βοσνίας και Ερζεγοβίνης και είναι μία από τις κορυφαίες ομάδες της χώρας. 

Ιδρύθηκε το 1904 και είναι η παλαιότερη ποδοσφαιρική ομάδα της Βοσνίας και Ερζεγοβίνης. Μετά το Β΄ Παγκόσμιο Πόλεμο, όλες οι ομάδες που συμμετείχαν στο Πρωτάθλημα Κροατίας ποδοσφαίρου ανδρών κατά τη διάρκεια του πολέμου, απογορεύτηκαν από την Ποδοσφαιρική Ομοσπονδία Γιουγκοσλαβίας, με τη Ζρίνσκι να είναι μία από αυτές. Η ποινή κράτησε από το 1945 έως το 1992. Η ομάδα επαναδημιουργήθηκε μετά την ανεξαρτησία της Βοσνίας και Ερζεγοβίνης. Αγωνιζόταν στην πρώτη κατηγοράι της χώρας μέχρι το 2000 που εντάχθηκε στην Πρεμιέ Λιγκ. Η ομάδα αγωνίζεται στο Bijeli Brijeg Stadium. Το 2005 κατέκτσηε το πρώτο της πρωτάθλημα.
Εθνική Αρμενίας U21 (ποδόσφαιρο ανδρών)

Η Εθνική Αρμενίας U21 (ποδόσφαιρο ανδρών) είναι η εθνική ομάδα νέων της Αρμενίας για ηλικίες κάτω των 21. Η ομάδα συμμετέχει στα προκριματικά του Ευρωπαϊκού πρωταθλήματος ποδοσφαίρου U21. Έδωσε τον πρώτο αγώνας της το 1994. Μέχρι το 1992 η Αρμενία ήταν μέρος της ΕΣΣΔ.
Εθνική Αρμενίας U19 (ποδόσφαιρο ανδρών)

Η Εθνική Αρμενίας U19 (ποδόσφαιρο ανδρών) είναι η εθνική ομάδα νέων της Αρμενίας για ηλικίες κάτω των 19. Η ομάδα συμμετέχει στα προκριματικά του Ευρωπαϊκού πρωταθλήματος ποδοσφαίρου U19. Η ομάδα έδωσε τον πρώτο αγώνας της το 1993. Μέχρι το 1992 η Αρμενία ήταν μέρος της ΕΣΣΔ.
Μίλαν Πετρόνιεβιτς

Ο Μίλαν Πετρόνιεβιτς ("σερβικά : Милан Петронијевић") (1830-1914) ήταν Σέρβος πολιτικός, υπουργός και διπλωμάτης. 

Ήταν γιος του Αβραάμ Πετρόνιεβιτς και ήταν παντρεμένος με την Κλεοπάτρα Καρατζόρτζεβιτς αδελφή του πρίγκιπα Αλεξάνδρου. Ήταν πρέσβης στην Κωνσταντινούπολη την περίοδο 1854-1861, έπειτα στο Βουκουρέστι το 1873-1880, στο Βερολίνο το 1880-1888, στη Βιέννη το 1889-1890 και τελος στην Αγία Πετρούπολη το 1890-1897.

Χρημάτισε υπουργός εξωτερικών της Σερβίας από τις 21 Νοεμβρίου 1867 έως τις 21 Ιουνίου 1868.
Εθνική Αρμενίας U17 (ποδόσφαιρο ανδρών)

Η Εθνική Αρμενίας U17 (ποδόσφαιρο ανδρών) είναι η εθνική ομάδα νέων της Αρμενίας για ηλικίες κάτω των 17. Η ομάδα συμμετέχει στα προκριματικά του Ευρωπαϊκού πρωταθλήματος ποδοσφαίρου U17. Η ομάδα έδωσε τον πρώτο αγώνας της το 1993. Μέχρι το 1992 η Αρμενία ήταν μέρος της ΕΣΣΔ.
Κότζι Κόντο

Ο Κότζι Κόντο (, 13 Αυγούστου 1961) είναι Ιάπωνας συνθέτης μουσικής για βιντεοπαιχνίδια και διευθυντής ήχου που εργάζεται στη Nintendo από το 1984. Είναι πιο γνωστός για το έργο του στις σειρές "Mario" και "The Legend of Zelda".
ΦΚ Μουγάν

Η ΦΚ Μουγάν (αζερικά: "Muğan Futbol Klubu") επίσης "Mughan" ήταν μια ποδοσφαιρική ομάδα από το Αζερμπαϊτζάν, με βάση την πόλη Salyan. Η ομάδα συμμετείχε στο Πρωτάθλημα ποδοσφαίρου Αζερμπαϊτζάν για πρώτη φορά την περίοδο 2008-2009. Η ομάδα προβιβάστηκε μετά που η FK Masallı αποσύρθηκε από τη διοργάνωση την περίοδο 2008/09. Στις 31 Οκτωβρίου 2008, η FK NBC Salyan άλλαξε το όνομα της σε ΦΚ Μουγάν.
Εθνική Αζερμπαϊτζάν U21 (ποδόσφαιρο ανδρών)

Η Εθνική Αζερμπαϊτζάν U21 (ποδόσφαιρο ανδρών) είναι η εθνική ομάδα ποδοσφαίρου κάτω των 21 ετών του Αζερμπαϊτζάν. Ελέγχεται από την Ομοσπονδία Ποδοσφαιρικών Ενώσεων Αζερμπαϊτζάν. Συμμετέχει στο Ευρωπαϊκό πρωτάθλημα ποδοσφαίρου U21.
Εθνική Αζερμπαϊτζάν U19 (ποδόσφαιρο ανδρών)

Η Εθνική Αζερμπαϊτζάν U19 (ποδόσφαιρο ανδρών) είναι η εθνική ομάδα ποδοσφαίρου κάτω των 19 ετών του Αζερμπαϊτζάν. Ελέγχεται από την Ομοσπονδία Ποδοσφαιρικών Ενώσεων Αζερμπαϊτζάν. Συμμετέχει στο Ευρωπαϊκό πρωτάθλημα ποδοσφαίρου U19.
Εθνική Αζερμπαϊτζάν U17 (ποδόσφαιρο ανδρών)

Η Εθνική Αζερμπαϊτζάν U17 (ποδόσφαιρο ανδρών) είναι η εθνική ομάδα ποδοσφαίρου κάτω των 17 ετών του Αζερμπαϊτζάν. Ελέγχεται από την Ομοσπονδία Ποδοσφαιρικών Ενώσεων Αζερμπαϊτζάν. Συμμετέχει στο Ευρωπαϊκό πρωτάθλημα ποδοσφαίρου U17.
Χαζάρ Λανκαράν

Η Χαζάρ Λανκαράν (αζερικά: "Xəzər Lənkəran FK") είναι μια ποδοσφαιρική ομάδα από το Αζερμπαϊτζάν, με έδρα την πόλη Λανκαράν και η οποία αγωνίζεται στο Πρωτάθλημα ποδοσφαίρου Αζερμπαϊτζάν. Έχει κατακτήσει το εγχώριο πρωτάθλημα μόλις μία φορά στην διάρκεια της ιστορίας της, ενώ έχει αναδειχτεί Κυπελλούχος Αζερμπαϊτζάν 3 φορές.

Έδρα της ομάδας είναι το Λανκαράν Σαχάρ Σταντιονού, χωρητικότητας 15.000 θέσεων. Η ομάδα είναι, επίσης, μέλος της Ομοσπονδία Ευρωπαϊκών Συλλόγων (ECA), μιας συνδικαλιστικής οργάνωσης η οποία αντικατέστησε την G-14, στην οποία συμμετείχαν οι σημαντικότερες ποδοσφαιρικές ομάδες της Ευρώπης.
Σον Ντρόβερ

Ο Σον Ντρόβερ ("αγγλ. Shawn Drover", 5 Μαΐου 1966) είναι Καναδός ντράμερ της heavy και thrash metal μουσικής σκηνής, ο οποίος είναι γνωστός για τη συμμετοχή του στους Megadeth από το 2004 και έπειτα, ενώ ήταν ιδρυτικό μέλος του power metal συγκροτήματος Eidolon.
Καραμπάγ ΦΚ

thumb|120px|Το έμβλημα έως το 2016
Η Καραμπάγ ΦΚ (αζερικά: "Qarabağ FK", ) είναι ποδοσφαιρική ομάδα από την πόλη Άγνταμ, που όμως μετά τον πόλεμο του Ναγκόρνο-Καραμπάχ μετέφερε την έδρα του συλλόγου στο Μπακού και που αγωνίζεται στην Πρεμιέρ Λικασί. Έχει κατακτήσει 3 φορές το Κύπελλο της χώρας.

Αποτέλεσε την πρώτη ομάδα που κατέκτησε το εγχώριο πρωτάθλημα και δεν προέρχεται από το Μπακού. Μαζί με τη Νεφτσί είναι οι μοναδικές ομάδες που συμμετείχαν σε όλες τις περιόδους του πρωταθλήματος. Αγωνίζεται στο Στάδιο Τοφίκ Μπαχράμοφ, στο οποίο αγωνίζεται και η εθνική ομάδα ανδρών της χώρας.
Μπρουνό Μετσού

Ο Μπρουνό Μετσού ("Bruno Metsu", γεννήθηκε στις 28 Ιανουαρίου 1954 στο Κουντεκέρκ-Βιλλάζ (Νορ) και πέθανε στην ίδια πόλη στις 15 Οκτωβρίου 2013), ήταν Γάλλος ποδοσφαιριστής και προπονητής.
Μίλαν Μπάγιεβιτς

Ο Μίλαν Μπάγιεβιτς ("σερβικά : Милан Бачевић") γεννημένος το 1954, είναι Σέρβος πολιτικός και υπουργός. 

Είναι από το 2012 υπουργός φυσικών πόρων ορυχείων και χωροταξίας στην κυβέρνηση του Ίβιτσα Ντάτσιτς. Αποφοίτησε από τη σχολή θετικών επιστημών των Σκοπίων κι αργότερα έγινε πολεοδόμος. ήταν αναπληρωτής υφυπουργός επιστημών και τεχνολογίας της Δημοκρατίας της Σερβίας μέχρι το 2000. Είναι καθηγητής στο Πανεπιστήμιο της Πρίστινα. Αντιπρόεδρος της Σερβικής γεωγραφικής εταιρείας.
Γιόβαν Ίλιτς

Ο Γιόβαν Ίλιτς ("σερβικά : Јован Илић") (Ρέσνικ, 15 Αυγούστου 1824 – Βελιγράδι 12 Μαρτίου 1901) ήταν Σέρβος συγγραφέας, πολιτικός και υπουργός δικαιοσύνης.
Ζορζ Τουρναί

Ο Ζορζ Τουρναί (γεννημένος στις 6 Οκτωβρίου 1960) είναι Γάλλος πρώην επαγγελματίας ποδοσφαιριστής, ο οποίος εργάζεται, αυτό τον καιρό, ως προπονητής στην ομάδα της Νασιονάλ, ΟΣ Μπουλόν. Στη διάρκεια της αγωνιστικής καριέρας του, αγωνίστηκε ως επιθετικός για λογαριασμό των ΑΚ Καμπραί, Λανς, Αμπεβίλ και Λουάν-Κουισό, ενώ έχει πραγματοποιήσει συνολικά, πάνω από 200 συμμετοχές σε επίπεδο πρωταθλήματος. Μετά την απόσυρσή του από την ενεργό δράση του 1992, ανέλαβε χρέη προπονητή στην τρίτη ομάδα της Λανς, ενώ δύο χρόνια αργότερα ανέλαβε την τεχνική ηγεσία των ρεζερβών του συλλόγου. Μεταξύ του 1999 και του 2005, ο Τουρναί εργαζόταν ως βοηθός προπονητή στην Λανς, ενώ διετέλεσε πρώτος προπονητής του συλλόγου για διάστημα τεσσάρων μηνών μεταξύ του Φεβρουαρίου του 2001 και του Ιουνίου του 2001. Στη συνέχεια, ανέλαβε την διεύθυνση των τμημάτων υποδομής του συλλόγου, προτού επιστρέψει στην θέση του βοηθού προπονητή, με την έλευση του Λάζλο Μπόλονι στην τεχνική ηγεσία του συλλόγου τον Ιανουάριο του 2011.

Ο Τουρναί προσελήφθη ως πρώτος προπονητής από την ομάδα της Μπουλόν στις 23 Ιουνίου 2012. Προτιμήθηκε για αυτή την θέση από τον προπονητή της Νεσατέλ Ξαμάξ, Φρανσουά Τσικολινί και τον τεχνικό της Καρκεφού, Ντενί Ρενώ.
Γκαμπριέλ Ρομπέρ

Ο Γκαμπριέλ Ρομπέρ ("Gabriel Robert", 5 Μαρτίου 1920 - 15 Μαΐου 2003), γνωστός και ως Γκαμπί Ρομπέρ, ήταν Γάλλος ποδοσφαιριστής και προπονητής.

Ο Γκαμπί Ρομπέρ γεννήθηκε στο Μπελκοντέν (Μπους-ντυ-Ρον. Αγωνιζόταν ως επιθετικός ή επιθετικός μέσος. Αγωνίστηκε για την ΡΚ Παρί για μία σεζόν, όμως δεν κατάφερε ποτέ να γίνει επαγγελματίας. Ωστόσο, έγινε ιδιαιτέρως γνωστός εργαζόμενος ως προπονητής. Έτσι, πέρασε από την τεχνική ηγεσία των Υέρ, Τουλόν, Λυών και Βαλανσιέν. Εργάστηκε, επίσης, ως προπονητής της Εθνικής Γαλλίας Ερασιτεχνών, ενώ διετέλεσε και μέλος της "Direction Technique Nationale" εντός της FFF.

Ο γιος του, Ζακ Ρομπέρ είναι πρώην επαγγελματίας ποδοσφαιριστής.
Τζον Ντάνκαν Μακκί

Ο Τζον Ντάνκαν Μακκί (John Duncan Mackie) (1887 Εδιμβούργο – 1978 Χάσλμερ) ήταν Σκώτος ιστορικός που έγραψε την επίτομη ιστορία της Σκωτίας στη σύγχρονη εποχή.

Γεννημένος στο Εδιμβούργο ο Μακκί ολοκλήρωσε τις ανώτερες σπουδές του στο Τζίζας Κόλετζ της Οξφόρδης και διορίστηκε λέκτορας στην Ιστορία στο πανεπιστήμιο του Σεντ Άντριους το 1909, σε ηλικία 22 ετών. Το 1926 έγινε καθηγητής Νεότερης Ιστορίας στο κολέγιο Μπέντφορντ του πανεπιστημίου του Λονδίνου. Μετά από τέσσερα χρόνια έγινε καθηγητής Σκωτικής Ιστορίας και Λογοτεχνίας στο πανεπιστήμιο της Γλασκώβης από το 1930 έως το 1957, οπότε και έγραψε την πρώιμη ιστορία των Τυδώρ.
Βουκ Γέρεμιτς

Ο Βουκ Γέρεμιτς ("σερβικά : Вук Јеремић") (Βελιγράδι, 3 Ιουλίου 1975) είναι Σέρβος πολιτικός και διπλωμάτης. Ο πρώην πρόεδρος της Γενικής Συνέλευσης των Ηνωμένων Εθνών και πρώην υπουργός Εξωτερικών στην κυβέρνηση του Μίρκο Τσβέτκοβιτς.
Άντριου Λανγκ

Ο Άντριου Λανγκ (Andrew Lang) (31 Μαρτίου 1844–20 Ιουλίου 1912) ήταν Σκώτος ιστορικός ποιητής, ερευνητής λαογράφος, δοκιμιογράφος, αρθρογράφος και γενικότερα άνθρωπος των γραμμάτων. Εκτός από τις ιστορικές είναι γνωστός και για τις ανθρωπολογικές μελέτες του, που τον έφεραν σε αντιπαράθεση με τον ανθρωπολόγο Τζέιμς Φρέιζερ, καθώς επίσης και για εκδόσεις παραδοσιακής παιδικής λογοτεχνίας μαζί με τη σύζυγό του Λεονόρα Μπλανς Λανγκ.
Στάνισλας Λάτσνι

Ο Στάνισλας Λάτσνι, γνωστός και ως « Στάχο » (γεννημένος στις 13 Αυγούστου 1911 στο Βορμς της Γερμανίας), είναι πρώην Γαλλοπολωνός ποδοσφαιριστής, του οποίου η ποδοσφαιρική καριέρα ξεκίνησε στη διάρκεια της δεκαετίας του 1930, όταν και αγωνιζόταν με τα χρώματα της ΡΚ Λανς, ενώ ολοκληρώθηκε με το πέρας της σεζόν 1947, με την κατάκτηση του τίτλου του Πρωταθλητή Γαλλίας, τον οποίον κατέκτησε αγωνιζόμενος με την ΚΟ Ρουμπαί-Τουρκουάν. 

Στη συνέχεια εργάστηκε ως προπονητής έως και τα μέσα της δεκαετίας του 1960.
Δημήτρης Πετρόπουλος

Ο Δημήτρης Πετρόπουλος (1906-1979) ήταν Έλληνας λαογράφος και καθηγητής πανεπιστημίου
Γιώργος Χουρμουζιάδης

Ο Γιώργος Χουρμουζιάδης (26 Νοεμβρίου 1932-16 Οκτωβρίου 2013) ήταν Έλληνας καθηγητής αρχαιολογίας και αντιπρύτανης στο Αριστοτέλειο πανεπιστήμιο. Υπήρξε επίσης βουλευτής του ΚΚΕ. Ασχολήθηκε με την έρευνα της νεολιθικής περιόδου στην Ελλάδα, ανασκάπτοντας αρχαιολογικές θέσεις της Θεσσαλίας και της Μακεδονίας (Σέσκλο, Διμήνι, Δισπηλιό). Ήταν εκδότης των περιοδικών εκδόσεων "Γόρδων" και "Ανθρωπολογικά". Ασχολήθηκε, επίσης, με θεωρητικά ζητήματα της αρχαιολογίας, όπως και της χρήσης της μαρξιστικής μεθοδολογίας στην αρχαιολογική έρευνα, επιδιώκοντας να «συσχετίζει το αντικείμενο της μελέτης με τον δρώντα άνθρωπο, ο οποίος έχει συγκεκριμένες διαστάσεις κοινωνικού, ιστορικού και παραγωγικού χαρακτήρα».
Τζεφ Νίκολς

Ο Τζεφ Νίκολς (αγγλ.: "Geoffrey James "Geoff" Nicholls", 28 Φεβρουαρίου 1948 - 28 Ιανουαρίου 2017) ήταν Άγγλος πιανίστας και κιμπορντίστας γνωστότερος για τη συνεργασία του με το συγκρότημα των Black Sabbath, ενώ πριν γίνει μέλος τους το 1979 έπαιζε με το χέβι μέταλ συγκρότημα Quartz.
Μιλέτα Ραντόικοβιτς

Ο Μιλέτα Ραντόικοβιτς ("σερβικά : Милета Радојковић") (Τζούνιτς 1778 - Γιαγκόντινα 26 Σεπτεμβρίου 1852) ήταν Σέρβος αγωνιστής της πρώτης και της δεύτερης Σερβική εξέγερσης και ήταν ο πρώτος και πιο σημαντικός πρίγκιπας της Γιακόντινα, και επίτιμο μέλος του συλλόγου γραμμάτων της Σερβίας.

Ήταν οπλαρχηγός της περιοχής της Γιάκοντινα από το 1815 μέχρι το 1830. Κατά την διάρκεια αυτής της περιόδου ήταν επίσης μέλος του λαϊκού γενικού δικαστηρίου του Κραγκούγεβατς και στο λαϊκό δικαστήριο του Βελιγραδίου. Όταν τον Οκτώβριο του 1823 ο πρίγκιπας Μίλος Ομπρένοβιτς ίδρυσε το σημαντικότερο δικαστήριο της Σερβίας - "δικαστήριο Obščenarodni" στο Καραγκούγεβατς διόρισε τον Ραντόικοβιτς μέλος του. Το 1825 μετακόμισε στο δικαστήριο του Βελιγραδίου μέχρι τον Ιούλιο το 1826. Είναι γνωστό ότι ακόμα και το 1830 διετέλεσε μέλος του Ελεγκτικού συνεδρίου.

Το 1826 μαζί με τον Τομά Βούσιτς Πέρισιτς είχε τη μεγαλύτερη συμμετοχή στην καταστολή της εξέγερσης Γκιακόβα όποι ήταν διοικητής του ιππικού. Το 1830 κατηγορήθηκε από τον πρίγκιπα για διάφορα αδικήματα και για μοιχεία, και οδηγήθηκε σε δίκη. Στην δίκη αθωώθηκε και από τότε έγινε αντίπαλος του πρίγκιπα Ομπρέοβιτς.

Όταν το Πριγκιπάτο της Σερβίας το 1834 χωρίστηκε σε διοικητικές περιφέρειες ορίσθηκε διοικητής της "Rasinski serdarstva".

Ο Ραντόικοβιτς το 1835 οδήγησε την εξέγερση κατά του πρίγκιπα Μίλος Ομπρένοβιτς γνωστή ως Εξέγερση Μιλετίνα από το όνομα του. Οι αντάρτες εξεγέρθηκαν με πρόθεση την μείωση των συνταγματικών εξουσιών του πρίγκιπα. Ο πρίγκιπας αναγκάστηκε στο Κραγκούγεβατς να υπογράψει σύνταγμα το οποίο περιόριζε τα δικαιώματα των πριγκίπων, και εν μέρει τα μετέφερε στο συμβούλιο της επικρατείας. Με αυτό το σύνταγμα Ο Ραντόικοβιτς γίνεται ο ένας από τους πέντε υπουργούς, υπουργός άμυνας, και έτσι έγινε και μέλος του συμβουλίου της επικρατείας, το οποίο έπαιξε το ρόλο της κυβέρνησης του Πριγκιπάτου της Σερβίας.

Όταν το Πριγκιπάτο της Σερβίας το 1838 επαναθεσπίζεται το σύνταγμα («τουρκικό Σύνταγμα») ο Μίλος Ομπρένοβιτς διορίζει δεκαεπτά μέλη στην κυβέρνηση και ανάμεσα τους ήταν και ο Ραντόικοβιτς.

Από 11 Ιούνιος 1842 έγινε επίτιμο μέλος του συλλόγου γραμμάτων της Σερβίας. Πέθανε στις 26 Σεπτεμβρίου 1852 και θάφτηκε στο Varvarinu δίπλα στην εκκλησία της Παναγίας .
Φερδινάνδος Γ΄ της Αγίας Ρωμαϊκής Αυτοκρατορίας

Ο Φερδινάνδος Γ΄ της Αγίας Ρωμαϊκής Αυτοκρατορίας (Γκρατς, 13 Ιουλίου 1608 – Βιέννη, 2 Απριλίου 1657) ήταν Αυτοκράτορας της Αγίας Ρωμαϊκής Αυτοκρατορίας από τις 15 Φεβρουαρίου 1637 μέχρι το θάνατό του, καθώς και Βασιλιάς της Ουγγαρίας και της Κροατίας, βασιλιάς της Βοημίας και Αρχιδούκας της Αυστρίας.
Λεοπόλδος Α΄ της Αγίας Ρωμαϊκής Αυτοκρατορίας

μικρογραφία|250px|Ο Λεοπόλδος Α΄ της Αγίας Ρωμαϊκής Αυτοκρατορίας

Ο Λεοπόλδος Α΄ της Αγίας Ρωμαϊκής Αυτοκρατορίας (γερμανικά: "Leopold Ignaz Joseph Balthasar Felician", Ουγγρικά: "I. Lipót", Βιέννη, 9 Ιουνίου 1640 – Βιέννη, 5 Μαΐου 1705) ήταν Αυτοκράτορας της Αγίας Ρωμαϊκής Αυτοκρατορίας, Βασιλιάς της Ουγγαρίας και Κροατίας, επίσης κάτοχος του βασιλικού θρόνου στο Βασίλειο της Βοημίας.

Ο "Λεοπόλδος Ιγνάτιος Ιωσήφ Βαλτάσαρ Φηλικιανός", δεύτερος γιος του Φερδινάνδου Γ΄ από την πρώτη του γυναίκα Μαρία Άννα της Ισπανίας, έγινε ο προφανής κληρονόμος το 1654, από την ώρα του θανάτου του μεγαλυτέρου αδελφού του Φερδινάνδου Δ΄. Εξελέγη Αυτοκράτορας της Αγίας Ρωμαϊκής Αυτοκρατορίας το 1658. Έκτοτε ο Λεοπόλδος θα κυβερνήσει μέχρι το θάνατό του, το 1705.

Η βασιλεία του Λεοπόλδου είναι γνωστή για τις συγκρούσεις με την Οθωμανική Αυτοκρατορία, στα ανατολικά, και την αντιπαλότητα με τον σύγχρονό του και πρώτο ξάδελφό του, Λουδοβίκο ΙΔ΄, στα δυτικά.

Μετά από μία και πλέον δεκαετία πολέμου, ο Λεοπόλδος εξήλθε νικητής από τον Μεγάλο Τουρκικό Πολέμο, χάρη στο στρατιωτικό ταλέντο του πρίγκιπα Ευγένιου της Σαβοΐας. Με την Συνθήκη του Κάρλοβιτς, ο Λεοπόλδος ανέκτησε σχεδόν στο σύνολό του το Βασίλειο της Ουγγαρίας, το οποίο είχε πέσει κάτω από τον τουρκικό ζυγό στα χρόνια μετά τη Μάχη του Μοχάτς, το 1526.

Ο Λεοπόλδος έκανε τρεις πολέμους κατά της Γαλλίας: τον Ολλανδικό Πόλεμο, τον Πόλεμο των εννέα ετών και τον Πόλεμο της Ισπανικής Διαδοχής. Σε αυτόν τον τελευταίο, ο Λεοπόλδος θέλησε να δώσει στον νεότερο γιό του, Κάρολο ΣΤ΄, το σύνολο της ισπανικής κληρονομιάς, παραβλέποντας το θέλημα του τελευταίου Ισπανού βασιλιά Καρόλου Β΄. Για το σκοπό αυτό, ξεκίνησε έναν πόλεμο που έπληξε σύντομα μεγάλο μέρος της Ευρώπης. Τα πρώτα χρόνια του πολέμου πήγαν αρκετά καλά για την Αυστρία, με νίκες στη Μάχη του Σέλενμπεργκ και τη Μάχη του Μπλένχαϊμ. Αλλά εξελίχθηκε σε έναν επίμονο πόλεμο που θα τραβήξει μέχρι το 1714, εννέα χρόνια μετά το θάνατο του Λεοπόλδου, και ο οποίος, στην πραγματικότητα, είχε σοβαρό αντίκτυπο στα αντιμαχόμενα έθνη της Ευρώπης. Όταν στο τέλος η ειρήνη επέστρεψε με τη Συνθήκη του Ράστατ, δεν μπορούσε να ειπωθεί από κανέναν ότι η Αυστρία είχε αναδειχθεί θριαμβευτής, όπως έγινε στον πόλεμο εναντίον των Τούρκων.
Εικονική μνήμη

Εικονική μνήμη είναι η τεχνική διαχείρισης μνήμης που χρησιμοποιούν τα λειτουργικά συστήματα προκειμένου να διατηρείται η σταθερότητά τους, αφήνοντας πάντα χώρο στην φυσική μνήμη (RAM), έτσι ώστε να εκτελούνται διεργασίες οι οποίες απαιτούν (στο σύνολό τους ή και η καθεμία) περισσότερη μνήμη RAM από αυτή που διαθέτει το υπολογιστικό σύστημα.
Παρκ Τζονγκ-χούι

O Παρκ Τζονγκ-χούι ("박정희", Γκούμι, 14 Νοεμβρίου 1917 - Σεούλ, 26 Οκτωβρίου 1979) ήταν Νοτιοκορεάτης στρατηγός και πολιτικός. Πρόεδρος της Νότιας Κορέας από το 1963 ως το 1979.
Τεοντόρ Χέρμπεζ

Ο Τεοντόρ Χέρμπεζ ("σερβικά : Теодор Хербез", 1790 - Βελιγράδι 9 ή 10 Μαρτίου 1866) ήταν Σέρβος στρατιωτικός και πολιτικός.

Το 1835 από τον πρίγκιπα Μίλος Ομπρένοβιτς διορίσθηκε υπεύθυνος στρατιωτικών έργων και εξοπλισμών. Ήταν υπεύθυνος για την οργάνωση του μικρού εργοστασίου επισκευής όπλων, που στήθηκε στο Κραγούγεβατς και έπειτα εξελίχθηκε στην εταιρεία "Ζάσταβα". Χρημάτισε υπουργός άμυνας και υπουργός οικονομικών του πριγκιπάτου της Σερβίας, επίσης ήταν μέλος του συμβουλίου της επικρατείας της Σερβίας.
Cadillac ATS

Η Cadillac ATS ήταν ένα πολυτελές αυτοκίνητο της μεσαίας κατηγορίας D, που κατασκευάστηκε από την αμερικανική αυτοκινητοβιομηχανία Cadillac. Για πρώτη φορά παρουσιάστηκε τον Ιανουάριο του 2012, ως το νέο «εισαγωγικό» μοντέλο της εταιρείας και ο διάδοχος της Cadillac BLS, και κυκλοφόρησε τον Αύγουστο, ως μοντέλο 2013. Αντικαταστάθηκε τον Μάιο του 2019 από την Cadillac CT4.
Γιουνές Μπελχαντά

O Γιουνές Μπελχαντά είναι Γαλλο-μαροκινός ποδοσφαιριστής, διεθνής με την Εθνική Ομάδα του Μαρόκου, γεννημένος στις 25 Φεβρουαρίου του 1990 στην Αβινιόν.

Αγωνιζόμενος στη θέση του μέσου, ξεκίνησε την επαγγελματική του καριέρα στην Μονπελιέ το 2009.

Ο Γιουνές Μπελχαντά έχει μόλις έναν τίτλο στην τροπαιοθήκη του, αυτόν του νικητή του κυπέλλου Γκαμπαρντέλα που κέρδισε το 2009. Πάντως, συμμετείχε στον τελικό του Λιγκ Καπ Γαλλίας του 2011.
Δέκιος

Ο Δέκιος (Γάιος Μέσσιος Κουίντος Δέκιος Αύγουστος) ήταν Ρωμαίος αυτοκράτορας από το 249 μ.Χ. έως το 251 μ.Χ. Κατά το τελευταίο έτος της βασιλείας του συμβασίλεψε με τον γιο του Ερέννιο Ετρούσκο έως ότου σκοτώθηκαν και οι δύο στη μάχη της Αβρίττου.
Τάγμα του Αγίου Μάρκου

Το Τάγμα του Αγίου Μάρκου ήταν βενετικό τάγμα. Τα μέλη του φορούσαν χρυσό μετάλλιο με αλυσίδα στο λαιμό και με κονκάρδα διακοσμημένη με το λιοντάρι του Αγίου Μάρκου. Η πίσω άποψη έφερε την εικόνα του εκάστοτε δόγη, ο οποίος γονατιστός λάμβανε την σημαία. Το λιοντάρι κρατούσε στο ένα χέρι το σπαθί και στο άλλο χέρι ένα ανοιχτό βιβλίο. Οι ιππότες μισθοδοτούνταν ετησίως.
Καστέλ ντελ Μόντε

Το Καστέλ ντελ Μόντε ("Castel del Monte", αποδίδεται ως "το Κάστρο του Βουνού") είναι κάστρο στην επαρχία του Μπάρι της περιοχής της Απουλίας (Puglia). Βρίσκεται κοντά στις πόλεις Άντρια (Andria) και Κοράτο (Corato) σε σχετικά απομονωμένη περιοχή και σε υψόμετρο 540 μ., στην κορυφή ενός λόφου κοντά στο (κατεστραμμένο σήμερα) μοναστήρι "Santa Maria del Monte". Εμπνευστής της κατασκευής και επιβλέπων ήταν ο Φρειδερίκος Β' Χοενστάουφεν, Αυτοκράτορας της Αγίας Ρωμαϊκής Αυτοκρατορίας του Γερμανικού Έθνους. Στην "Enciclopedia Italiana" αναφέρεται ως "το πλέον εντυπωσιακό κάστρο από όσα έκτισε ο Φρειδερίκος Β'" Αυτό οφείλεται κυρίως στο εντυπωσιακό σχήμα της κατασκευής του. Η αρχιτεκτονική του είναι ένα επιτυχημένο μίγμα στοιχείων της κλασικής αρχαιότητας, της Ισλαμικής Ανατολής και της βορειοευρωπαϊκής κιστερκιανής - γοτθικής αρχιτεκτονικής.
Da Da Da ich lieb dich nicht du liebst mich nicht aha aha aha

Το ντα ντα ντα (πλήρης τίτλος στα γερμανικά " Da Da Da ich lieb dich nicht du liebst mich nicht aha aha aha") είναι πολυβραβευμένο τραγούδι των Trio που συγκαταλέγεται στο νέο γερμανικό κύμα, αν και οι δημιουργοί του αντιτίθενται στην κατάταξή του αυτή. 

Κυκλοφόρησε το 1982 και έγινε τεράστια επιτυχία στην Γερμανία και στην Ευρώπη. Η σύνθεση και απόδοση είναι βασισμένη στο μινιμαλιστικό ρυθμό, αποφεύγοντας οποιαδήποτε πολυπλοκότητα.
Δέσποινα Ολυμπίου

Η Δέσποινα Ολυμπίου (Λεμεσός Κύπρου, 17 Οκτωβρίου 1975), γνωστή και ως Δένα Ολυμπίου, είναι Κύπρια τραγουδίστρια. Εκπροσώπησε την Κύπρο στην Eurovision 2013 με το τραγούδι "Αν Με Θυμάσαι".
Λοράν Ρομπέρ

Ο Λοράν Ρομπέρ (γαλλ. Laurent Robert) είναι Γάλλος ποδοσφαιριστής γεννημένος στις 21 Μαΐου 1975 στο Σαν Μπενουά της Ρεουνιόν.
Μετράει 9 διεθνείς συμμετοχές έχοντας σκοράρει ένα γκολ με την Εθνική Ομάδα της Γαλλίας και έχει κατακτήσει μαζί της το Κύπελλο Συνομοσπονδιών του 2001.
Μάλκολμ Χ

O Μάλκολμ Χ ("Malcolm X", 19 Μαΐου 1925 - 21 Φεβρουαρίου 1965), γεννημένος ως Μάλκολμ Λιτλ ("Malcolm Little") και γνωστός επίσης ως Ελ-Χατζ Μαλίκ Ελ-Σαμπάζ ("el-Hajj Malik el-Shabazz") ήταν Αμερικανός μουσουλμάνος ιερέας και ακτιβιστής πολιτικών δικαιωμάτων. Για τους θαυμαστές του, υπήρξε ένας θαρραλέος συνήγορος των δικαιωμάτων των Αφροαμερικανών, ένας άνθρωπος που κατηγόρησε τη «λευκή Αμερική» με τους πιο σκληρούς όρους για τα εγκλήματά της ενάντια στους μαύρους Αμερικανούς. Οι επικριτές του τον κατηγόρησαν για ρατσιστικό κήρυγμα, την υποστήριξη του στη μαύρη υπεροχή, τον αντισημιτισμό και τη βία. Παραμένει όμως ως ένας από τους μεγαλύτερους και πιο σημαντικούς Αφροαμερικανούς στην ιστορία.
Τζον Φρέντρικ Γουέστ

Ο Τζον Φρέντρικ Γουέστ (αγγλ. Jon Fredric West) είναι Αμερικάνος δραματικός τενόρος, από τους σημαντικότερους σύγχρονους.
Άντριου Γκάρφιλντ

O Άντριου Γκάρφιλντ, (αγγλικά: "Andrew Russell Garfield", 20 Αυγούστου 1983) είναι Αμερικανός/Άγγλος ηθοποιός. Οι πρώτοι ρόλοι του περιλαμβάνουν τις ταινίες "Λέοντες αντί Αμνών" (Lions for Lambs, 2007), "Ο Φανταστικός Κόσμος του Δρ. Παρνάσους" (The Imaginarium of Doctor Parnassus, 2009) και "Boy A" (2007). Ο Γκάρφιλντ έγινε ευρύτερα γνωστός και έλαβε καλλιτεχνική αναγνώριση όταν υποδύθηκε τον Εντουάρντο Σάβεριν στην ταινία "The Social Network" το 2010, για την οποία έλαβε δύο υποψηφιότητες για BAFTA και μία υποψηφιότητα για Χρυσή Σφαίρα β' ανδρικού ρόλου. Το 2012 ενσάρκωσε τον Spider-Man στην ταινία "The Amazing Spider-Man", η οποία φιλοδοξούσε να αποτελέσει ένα αυτόνομο κεφάλαιο στη σειρά ταινιών ακολουθώντας την ιστορία από την αρχή. Ο ίδιος επανέλαβε τον ρόλο του στην ταινία "The Amazing Spider-Man 2". Επίσης, έχει παίξει στο θέατρο καθώς και σε άλλες ταινίες, όπως στην ταινία "99 Homes".

Το 2016 ο Γκάρφιλντ πρωταγωνίστησε σε δύο ιστορικές δράμα ταινίες, την Αντιρρησίας Συνείδησης "(Hacksaw Ridge)" του Μελ Γκίμπσον και την Σιωπή "(Silence)" του Μάρτιν Σκορσέζε. Ο ρόλος του στο "Αντιρρησίας Συνείδησης" του χάρισε υποψηφιότητες για Όσκαρ, Χρυσή Σφαίρα, BAFTA και Βραβείο Σωματείου Ηθοποιών στην κατηγορία "Α' Ανδρικού Ρόλου".
Λοκρικός Γυμναστικός Σύλλογος Αταλάντης

Ο Λοκρικός ήταν Γυμναστικός Σύλλογος της Αταλάντης και ένας από τους παλιότερους στην Ελλάδα.

Στις 15 Μαρτίου 1895 ιδρύεται ο «εν Αταλάντη Λοκρικός Γυμναστικός Σύλλογος», ή «Λοκρικός Γυμναστικός Σύλλογος Αταλάντης», ένας από τους παλαιότερους αθλητικούς συλλόγους της Ελλάδας. 

Ο Λοκρικός Γ.Σ. ήταν ανάμεσα στους 28 αθλητικούς συλλόγους που ίδρυσαν τον Σ.Ε.Α.Γ.Σ., μετέπειτα ΣΕΓΑΣ, σε συνέλευση τους στην Αθήνα το Σάββατο 11 Ιανουαρίου 1897, στον Πανελλήνιο Γυμναστικό Σύλλογο (Πανελλήνιος ΓΣ). 

Η ίδρυση του συλλόγου δημοσιεύθηκε στην Εφημερίδα της Κυβέρνησης την 21η Απριλίου 1895, έπειτα από έγκριση του καταστατικού του από τον Υπουργό Εσωτερικών Ν. Κ. Μεταξά. 

Επίσης, βάσει του καταστατικού, επιδιωκόταν η ίδρυση γυμναστηρίου στην Αταλάντη (άρθρο 3) για την διευκόλυνση των σκοπών και των μελών του συλλόγου.
Κινηματογραφικά βραβεία MTV

Τα 'Κινηματογραφικά βραβεία MTV'(που στην αγγλική γλώσσα ονομάζονται: "MTV Movie Awards" ) είναι κινηματογραφικά βραβεία που παρουσιάζονται κάθε χρόνο στο κανάλι MTV (Music Television). Οι υποψήφιοι επιλέγονται από τους παραγωγούς και τους διευθυντές του MTV. Οι νικητές αποφασίζονται διαδικτυακά από το γενικό κοινό δια μέσω της ηλεκτρονικής ψηφοφορίας. Η ψηφοφορία γίνεται στην επίσημη ιστοσελίδα του MTV δια μέσου ενός ειδικού συνδέσμου που αφορά τα βραβεία στο movieawards.mtv.com.
Κουρτ Μολλ

Ο Κουρτ Μολλ ("Kurt Moll", 11 Απριλίου 1938 - 5 Μαρτίου 2017) ήταν Γερμανός βαθύφωνος και από τους σημαντικότερους σύγχρονους τραγουδιστές όπερας.
Συντηρητική Γερουσία

"Να μην συγχέεται με την σημερινή Γερουσία της Γαλλίας."

Η Sénat conservateur(Συντηρητική Γερουσία) ήταν ένα σώμα που συστάθηκε στη Γαλλία κατά την περίοδο του Υπατείας από το Σύνταγμα του Έτους Η'. Με τη Βουλή και το Νομοθετικό Σώμα, αποτελούσε μία από τις τρεις νομοθετικές συνελεύσεις του Διευθυντηρίου. Τα συντάγματα του Έτους Ι' και του Έτους ΙΒ' (18 Μαΐου 1804), θεσμοθετώντας την Πρώτη Γαλλική Αυτοκρατορία, δεν έκανε τίποτα παρά ενίσχυσε την σημασία της Sénat conservateur.
Blockbuster LLC

Η Blockbuster LLC (πρώην "Blockbuster Inc.") είναι Αμερικανική εταιρεία παροχής υπηρεσιών ενοικίασης DVD, βιντεοκασετών, δίσκων Blu-ray, βιντεοπαιχνιδιών, αρχικά μέσω καταστημάτων ενοικίασης (ιδιοκτησία αλλά και franchising), αργότερα προσθέτοντας: DVD-by-mail, streaming, video on demand και διαδραστικούς θαλάμους. Στην αιχμή της το 2009, η Blockbuster είχε 60.000 υπαλλήλους. Υπάρχουν 1700 καταστήματα Blockbuster στις ΗΠΑ με τοποθεσίες σε 17 χώρες παγκοσμίως. Η έδρα της είναι στο ΜακΚίνεϊ του Τέξας.Εξαιτίας του ισχυρού ανταγωνισμού με άλλες εταιρείες ενοικίασης βίντεο όπως η Netflix, η Blockbuster έχει υποστεί σημαντική μείωση στα κέρδη της. Η εταιρεία ανακοίνωσε την πτώχευσή της στις 23 Σεπτεμβρίου 2010, και στις 6 Απριλίου 2011, αγοράστηκε από την εταιρεία παροχής δορυφορικής τηλεόρασης Dish Network σε δημοπρασία για το ποσό των 233 εκατομμυρίων δολαρίων Η μεταβίβαση ολοκληρώθηκε στις 26 Απριλίου 2011. Μετά από μια σειρά κλεισίματος που είχαν αρχικά αναφερθεί από το Blockbuster Fan Page, το 2019, μόνο ένα κατάστημα παραμένει ανοιχτό στο Bend, Oregon, Ηνωμένες Πολιτείες.
Γεώργιος Κούτλες

Ο Γεώργιος Κούτλες, ήταν σημαντικός Έλληνας Μακεδονομάχος οπλαρχηγός από την Αλιστράτη Φυλλίδας της περιφερειακής ενότητας Σερρών.
Λουμπίνι

Το Λουμπίνι (νεπαλ.: लुम्बिनी) είναι μια από τις 14 ζώνες του Νεπάλ. Βρίσκεται στην δυτική περιφέρεια. Πρωτεύουσα είναι το Μπουτουάλ.
Σύνταγμα του Έτους Ι'

thumb|right|200px|Η πρώτη σελίδα του Συντάγματος του Έτους Ι'
Το Σύνταγμα του Έτους Ι ήταν ένα εθνικό σύνταγμα της Γαλλίας που υιοθετήθηκε το Έτος Ι' (10) του Γαλλικού Επανστατικού Ημερολογίου (1802 στο Γρηγοριανό Ημερολόγιο). Τροποποίησε το Σύνταγμα του Έτους Η', αναθεωρώντας την Υπατεία για να αυξήσει την εξουσία του Ναπολέοντα Βοναπάρτη κάνοντας τον Πρώτο Ύπατο Ισοβίως.

Αμφότερα το Σύνταγμα του Έτους Ι' και το Σύνταγμα του Έτους Η' τροποποιήθηκαν περαιτέρω από το Σύνταγμα του Έτους ΙΒ', ο οποίο εγκαθίδρυσε την Πρώτη Γαλλική Αυτοκρατορία με τον Ναπολέοντα ως Αυτοκράτορα.


Κατηγορία:Συνταγματικό Δίκαιο
Κατηγορία:Ιστορία της Γαλλίας
Κατηγορία:Πολιτική της Γαλλίας
Gesta Normannorum ducum

right|thumb|250px|Ο Γουλιέλμος της Ζυμιέζ παρουσιάζει το Χρονικό του στον Δούκα. Από μεσαιωνικό χειρόγραφο.
Το Gesta Normannorum ducum (Πεπραγμένα των Νορμανδών Δουκών) είναι Χρονικό, το οποίο συνέγραψε στα λατινικά ο μοναχός Γουλιέλμος της Ζυμιέζ (Guillaume de Jumièges) γύρω στο 1060. Ύστερα από παράκληση του Γουλιέλμου του Α', Νορμανδού βασιλέα της Αγγλίας, το επεξέτεινε με ένα ακόμη βιβλίο (με αριθ. VII) περίπου στα 1070, ώστε να περιλάβει σε αυτό και την κατάκτηση της Αγγλίας από τον Γουλιέλμο τον Α'. Αργότερα συμπληρώθηκε από άλλους συγγραφείς και αποτελεί σήμερα μία από τις σημαντικότερες ιστορικές πηγές τόσο για την Νορμανδία όσο και για την Αγγλία. Με την συμπλήρωσή του καταγράφει και τα πρώτα στάδια της Νορμανδικής κατάκτησης της Αγγλίας. Το χρονικό αυτό, μαζί με το "De Moribus" του Dudo του Σαιν Κεντέν (St. Quentin) θεωρούνται "κανόνας" στην Νορμανδική μεσαιωνική ιστοριογραφία.
Υπηρεσιακή κυβέρνηση Στυλιανού Μαυρομιχάλη 1963

Η Υπηρεσιακή κυβέρνηση Στυλιανού Μαυρομιχάλη 1963 (Σεπτέμβριος - Νοέμβριος 1963) διορίστηκε από τον βασιλιά Παύλο ύστερα από τις συνεχόμενες πιέσεις των κομμάτων της Αντιπολίτευσης αλλά και της κοινής γνώμης, οι οποίοι ζητούσαν τον σχηματισμό αμιγώς υπηρεσιακής κυβέρνησης, προκειμένου να διασφαλιστεί το αδιάβλητο των επερχόμενων εκλογών. Η επιλογή του Στυλιανού Μαυρομιχάλη ιδιαιτέρως, προέδρου του Αρείου Πάγου και δικαστικού γνωστού για τα δημοκρατικά του φρονήματα και σεβαστού από όλο τον πολιτικό κόσμο, ανέτρεψε την μέχρι τότε ειλημμένη απόφαση της Ένωσις Κέντρου να απέχει των εκλογών.
Όπως δήλωσε ο Γεώργιος Παπανδρέου:"«Ζωηράν ικανοποίησιν εδοκίμασεν η Ένωσις Κέντρου από τον σχηματισμόν της νέας υπηρεσιακής κυβερνήσεως... Με τον σχηματισμόν της νέας υπηρεσιακής κυβερνήσεως ο ανένδοτος αγών έχει εύρει πλήρην δικαίωσιν...Τιμώμεν τον πρόεδρον της νέας υπηρεσιακής κυβερνήσεως και δεν έχομεν καμμίαν αμφιβολίαν δια τας προθέσεις του. Αλλά θα πρέπει να γνωρίζει ότι σήμερον αι καλαί προθέσεις δεν αρκούν. Θα ήρκουν εάν υπήρχεν αληθές κράτος. Αλλά δεν υπάρχει. Υφίσταται σήμερον κομματικόν και αστυνομικόν κράτος, το οποίον έχει οργανωθεί από πολλού και αποβλέπει εις την απροκάλυπτον ή την συγκεκαλυμμένην παραβίασιν της ελευθερίας των εκλογών...(γι΄αυτό)".πρέπει να εκδηλωθεί εις βαθμόν συγκλονιστικόν η αμείλικτος απόφασις της κυβερνήσεως καθώς και η άμεσος κύρωσις κάθε παραβάσεως.»"

Πραγματικά, η κυβέρνηση Μαυρομιχάλη αφού αντικαθιστά προσωρινά τους διορισμένους από την κυβέρνηση Νομάρχες με εισαγγελείς, αντικαθιστά επίσης και τους αρχηγούς των Σωμάτων Ασφαλείας, αλλά και όσους ένστολους υποπίπτουν σε παραπτώματα, τελικά προχωρά και στον πλήρη αφοπλισμό των διαβόητων Ταγμάτων Εθνοφυλακής (ΤΕΑ) εξασφαλίζοντας έτσι την ελεύθερη και ανεμπόδιστη έκφραση του δικαιώματος της ψήφου. Μάλιστα, για πρώτη φορά οι εκλογές γίνονται με ενημερωμένους από την απογραφή του 1961, εκλογικούς καταλόγους - αντί των εκλογικών καταλόγων του 1940 που γίνονταν μέχρι τότε - εξασφαλίζοντας έτσι την αντιπροσωπευτικότητα του αποτελέσματος.
Κώστας Τσαρούχας

Ο Κώστας Τσαρούχας (γεν. 1947 Λεπτοκαρυά Πιερίας είναι Έλληνας δημοσιογράφος, συγγραφέας και εκδότης, γνωστός για την ενασχόληση του με την ερευνητική και αποκαλυπτική δημοσιογραφία.
Γκούσταβ Λέονχαρτ

Ο Γκούσταβ Λέονχαρτ σε ρεσιτάλ του στην [[Μπρυζ]]
Ο Γκούσταβ Λέονχαρτ (ολλανδικά: "Gustav Leonhardt", 30 Μαΐου 1928 - 16 Ιανουαρίου 2012) ήταν παγκοσμίως γνωστός τσεμπαλίστας, οργανίστας, μουσικολόγος καθώς και καθηγητής μουσικής και επιμελητής μουσικών εκδόσεων από την Ολλανδία. Το όνομά του έμεινε στην ιστορία καθώς πρωτοστάτησε σ' αυτό που ονομάζεται ιστορικά τεκμηριωμένη εκτέλεση, ερμηνεύοντας ένα μεγάλο εύρος έργων προκλασικής μουσικής σε αυθεντικά όργανα, λαμβάνοντας υπόψη πλήθος άλλων παραμέτρων που σχετίζονται με το κάθε είδος.
Χάρβεϊ Καϊτέλ

O Χάρβεϊ Καϊτέλ (αγγλικά: "Harvey Keitel", 13 Μαΐου 1939) είναι Αμερικανός ηθοποιός. Κάποιοι από τους σημαντικούς πρωταγωνιστικούς τους ρόλους ήταν στις ταινίες Κακόφημοι Δρόμοι (Mean Streets, 1973) και "Ο Ταξιτζής" (Taxi Driver, 1976) σε σκηνοθεσία του Μάρτιν Σκορσέζε, "Οι Μονομάχοι" (The Duellists, 1977) και "Θέλμα & Λουίζ" (Thelma & Louise, 1991), "Reservoir Dogs" (1992) και "Pulp Fiction" (1994) του Κουέντιν Ταραντίνο, "Μαθήματα Πιάνου" (The Piano, 1993) σε σκηνοθεσία της Τζέιν Κάμπιον και "Ξενοδοχείο Grand Budapest" (The Grand Budapest Hotel, 2014) του Γουές Άντερσον.
Αντερσέλβα

Ο Αντερσέλβα (ιταλικά Anterselva, γερμανικά Antholzerbach) είναι ποταμός της βορειοανατολικής Ιταλίας. Έχει μήκος 24,6 χλμ. και η λεκάνη απορροής του είναι 112 τετραγωνικά χλμ.

Έχει τις πηγές του στις Άλπεις κοντά στα σύνορα με την Αυστρία στην περιφέρεια Τρεντίνο-Άλτο Άντιτζε. Κατά την πορεία του σχηματίζει την Κοιλάδα Αντερσέλβα, ενώ με το ίδιο όνομα, Αντερσέλβα, είναι γνωστός ο ιταλικός δήμος που διασχίζει.
Ρίο Νέρο

Ο Ρίο Νέρο Ιταλία (ιταλικά: "Rio Nero", γερμανικά: "Schwarzenbach" είναι ποταμός της βορειοανατολικής Ιταλίας . 

Έχει τις πηγές του στις Νότιες ασβεστολιθικές Άλπεις στο πέρασμα "Oclini" στην περιφέρεια Τρεντίνο-Άλτο Άντιτζε. Έχει μήκος 15 χιλιόμετρα και εκβάλλει στο ποταμό Αδίγη, του οποίου θεωρείται ο κυριότερος παραπόταμος. Η λεκάνη απορροής του βρίσκεται σε υψόμετρο 2440 μέτρα και αποτελείται από πετρώματα πυροκλαστικού υλικού ψαμμίτη και δολομίτη. Περνά από μικρές κωμοπόλεις όπως το Αλντίνο, ενώ δέχεται τα νερά πολλών χειμάρρων.
Καρλίνο

Ο Καρλίνο (ιταλικά Carlino, γερμανικά Karlinbach) είναι ποταμός της βορειοανατολικής Ιταλίας .

Έχει μήκος 19,6 χιλιόμετρα, οι πηγές του βρίσκονται στις Κεντρικές Ανατολικές Άλπεις, στην περιφέρεια Τρεντίνο-Άλτο Άντιτζε, και σε υψόμετρο 1.474 μέτρων εκβάλει στην Λίμνη Ρέσια. Στην πορεία του περνά από πολλές μικρές κωμοπόλεις, ενώ δέχεται τα νερά πολλών μικρών χειμάρρων, με κυριότερο τον Ρίγκολο. Η λεκάνη απορροής του καλύπτει έκταση 110 τετραγωνικών χλμ. Από γεωλογικής άποψης η λεκάνη του Καρλίτο αποτελείται κυρίως από σχιστόλιθο και μαρμαρυγία.
Ρίο Φούνες

Ο Ρίο Φούνες (ιταλικά: Rio Funes, γερμανικά: Villnößer Bach) είναι ποταμός της βορειοανατολικής Ιταλίας στην περιφέρεια Τρεντίνο-Άλτο Άντιτζε.

Έχει τις πηγές του στις Άλπεις στην επαρχία Μπολτσάνο, έχει μήκος 19 χλμ. και τροφοδοτείται από μια λεκάνη απορροής έκτασης 73 τετραγωνικών χλμ. Κατά τον ρου του σχηματίζει κοιλάδα, που χρησιμοποιείται για καλλιέργειες, ενώ τα πετρώματα που την αποτελούν είναι κυρίως χαλαζίας και φυλλίτες. Ο Φούνες περνά από πολλά χωριά και κωμοπόλεις όπως η ομώνυμη πόλη Φούνες.